Skote klap in PTA-betogingDie polisie moes met rubberkoeëls op betogende inwoners in Soshanguve, noord van Pretoria, losbrand na ŉ betoging gewelddadig geraak het. Die inwoners het Vrydagmiddag naby die Mokapong-stasie begin saamdrom en betoog glo oor uitsettings. Na wat verneem word, is skote gevuur waarna die polisie ingetree het om die skare onder beheer te kry. “Die situasie is nog nie ontlont nie en spanning loop nog hoog,” het ŉ beampte wat anoniem wil bly aan Maroela Media gesê. Die polisie het die publiekversoek om die gebied te vermy.